মনে করা যাক মহাকাব্যের কথা। ‘মহাভারত’-এ রয়েছে, কাশীরাজার বড় মেয়ে অম্বার কাহিনি। হস্তিনাপুরের রাজা বিচিত্রবীর্যের সঙ্গে বিয়ে দিতে তাঁদের তিন বোনকেই নিয়ে যাচ্ছিলেন ভীষ্ম। কিন্তু মদ্রের রাজা শাল্বের প্রেমিকা অম্বার পক্ষে মেনে নেওয়া সম্ভব ছিল না বিচিত্রবীর্যের স্ত্রী হওয়া। আর তাই তিনি স্পষ্ট করে ভীষ্ম-সহ গোটা পৃথিবীকে জানিয়ে দিয়েছিলেন, তিনি বিয়ে করলে শাল্বকেই করবেন। এই অনমনীয় মানসিকতার সঙ্গে কি কোনও সাযুজ্য আছে ‘না মানেই হ্যাঁ’-র?